
Láncos lufi nemlineáris viselkedése

Kulcsszavak: káosz; szimuláció; fizika
Egy egyszerű rendszert vizsgálunk elméleti és numerikus módszerekkel. Egy héliummal töltött lufi mozgását követjük, ami egy földig érő láncot cipel. Yariv és társai [1] megmutatták, hogy homogén lánc esetén a léggömb egyensúlyi helyzetből való kitérítése után nemlineáris mozgásba kezd, amely csillapítás hatására kis idő után egy fixpontban megáll. Eredményeink azt mutatják, hogy ha a lufira egy magasságfüggő erő hat, például az eltérő magasságban eltérő sűrűségű közegben ható eltérő felhajtóerő miatt, mint egy meteorológiai léggömb esetén, akkor több fixpont is lehetséges, és a rendszer nemlinearitása miatt tranziens káosz is kialakulhat megfelelő paraméterek esetén. Vizsgálatainkat a dimenziótlanított mozgásegyenletek felírásával, numerikus integrálásával és az eredmények elemzésével végezzük.



